hotchpotch/miracl-hf-unified huggingface dataset:
Hugo Lahtinen
Hugo Jalmari Lahtinen (29. marraskuuta 1891 Tampere – 29. joulukuuta 1977 Tampere) oli suomalainen viisiottelija, pituushyppääjä ja olympiamitalisti.
Seuratasolla Lahtinen edusti Tampereen Pyrintöä. Hän toimi Suomen yleisurheilujoukkueen valmentajana Amsterdamin olympiakisoissa 1928 ja Los Angelesin olympiakisoissa 1932, joissa Suomi saavutti yhteensä 25 mitalia. Hän piti myös 400 metrin juoksun Suomen ennätystä silloin hallussaan ajalla 51,7. Hän on ensimmäinen suomalainen seitsemän metrin ylittäjä pituushypyssä.
Lahtinen työskenteli Tampereen yhteiskoulun voimistelunopettajana vuosina 1928–1946. Hänen puolisonsa oli vuodesta 1915 Jenny o.s. Lahtinen.
Matti Perttilä
Matti "Masa" Rudolf Perttilä (21. tammikuuta 1896 Isokyrö − 12. toukokuuta 1968 Isokyrö) oli suomalainen painija ja olympiamitalisti. Hänen lempinimensä oli "Kyrön leijona".
Perttilä saavutti olympiapronssia kreikkalais-roomalaisen painin keskisarjassa Antwerpenissa 1920. Hän voitti ensimmäisessä ottelussaan belgialaisen Oscar Cornelisin selätyksellä ajassa 2.04, sitten tanskalaisen Svend Nielsenin selätyksellä ajassa 7.17 ja kolmannessa ottelussaan ruotsalaisen Svend Fältströmin tuomaripäätöksellä ajassa 29.40. Neljännessä ottelussaan hän hävisi tuomaripäätöksellä 25 minuutin painin jälkeen kultaa lopulta voittaneelle ruotsalaiselle Carl Westergrenille. Mitaliotteluissa hän voitti belgialaisen Maurice Vanderleendenin ajassa 8.40 mutta hävisi maanmiehelleen Arthur Lindforsille ajassa 1.48. Lopuksi Perttilä voitti hollantilaisen Bert Eillebrechtin ajassa 3.19 ja norjalaisen Sjur Johnsenin tuomaripäätöksellä 25 minuutin painin jälkeen.
Seuratasolla Perttilä edusti Suomessa Kyrön Voimaa. Vuodesta 1923 hän asui ja kilpaili muutaman vuoden ajan Yhdysvalloissa.
Louisiadesaaret
Louisiadesaaret on saariryhmä Papua-Uudessa-Guineassa 200–400 kilometriä Uuden-Guinean saaren itäkärjestä kaakkoon. Saaristo koostuu kymmenestä tuliperäisestä tai korallisaaresta sekä lähes 90 pienemmästä luodosta tai riutasta. Sideia ja Basilaki sijaitsevat lähinnä Uutta-Guineaa; Misima, Vanatinai ja Rossel sijaitsevat kauempana idässä. Suurin saarista on Vanatinai, joka tunnetaan myös eurooppalaisten antamilla nimillä "Sudest" ja "Tagula". Saarten kokonaispinta-ala on noin 2 200 neliökilometriä.
Louisiadesaarilla oli asukkaita 47 000 vuonna 2014. Suurin asutuskeskus on Bwagoia Misiman saarella. Saarilta on löydetty kultaesiintymiä. Louisiadesaarten sademetsät muodostavat oman ekoalueensa, jossa on useita endeemisiä puulajeja (suvuista "Pandanus", "Diospyros" ja "Hopea"), viisi endeemistä sammakkolajia, kaksi endeemistä liskolajia ja viisi endeemistä lintulajia.
Moldavian sosialistinen neuvostotasavalta
Moldavian sosialistinen neuvostotasavalta, lyhenteeltä Moldavian SNT (, , ) oli nykyisen Moldovan alueen käsittänyt neuvostotasavalta.
Neuvostotasavalta muodostettiin 2. elokuuta 1940 Romanian Neuvostoliitolle luovuttamille alueille. Moldavian sosialistinen neuvostotasavalta lakkautettiin 27. elokuuta 1991, jolloin Moldavia itsenäistyi Neuvostoliitosta ja muutti nimensä Moldovaksi.
Ensimmäinen sihteeri toimi neuvostotasavallan tosiasiallisena johtajana. Muodollinen johtaja oli korkeimman neuvoston puhemiehistön puheenjohtaja, mutta tällä ei ollut todellista valtaa.
Geraldine Apponyi de Nagy-Apponyi
Kreivitär Geraldine Margit Virginia Olga Maria Apponyi de Nagy-Apponyi (6. elokuuta 1915 – 22. lokakuuta 2002) oli Albanian kuningatar, kuningas Zogu I:n puoliso. Hänen kuninkaallinen nimensä oli "Kuningatar Geraldina".
Kuningatar Geraldina syntyi Budapestissä, Unkarissa. Hän kuului Apponyin vanhaan aatelissukuun. Hänen isänsä oli kreivi Julius (tai Gyula) Apponyi de Nagy-Apponyi (1873–1924) ja äitinsä amerikanunkarilainen Gladys Virginia Stewart (1891–1947), jonka isä oli miljonääri Virginiasta. Geraldinen isoisä oli Ludwig (tai Lajos) Apponyi (1849–1909) ja äidinisä diplomaatti John Henry Stewart (1831–1892), joka palveli Yhdysvaltain konsulaatissa Antwerpenissä. Geraldinen vanhemmat tapasivat Pariisissa vuonna 1912 Itävalta-Unkarin suurlähetystön lounaspöydässä. He avioituivat vuonna 1914.
Kun Itävalta-Unkari hajosi, perhe muutti Sveitsiin. Vuonna 1921 he palasivat Unkariin. Kun Geraldinen isä kuoli, hänen äitinsä päätti muuttaa Ranskaan. Kun Geraldinen äiti meni naimisiin ranskalaisen upseerin kanssa, Geraldinen isän sukulaiset vaativat, että lapset muuttavat Unkariin saadakseen siellä koulutuksensa.
27. huhtikuuta 1938 Geraldine meni naimisiin Albanian kuninkaan Zogu I:n kanssa Tiranassa ja otti nimekseen "Kuningatar Geraldina". Geraldine oli katolilainen ja Zogu I oli muslimi. Zogu I:n hallinto loppui, kun fasistinen Italia miehitti Albanian huhtikuussa vuonna 1939. Perhe muutti tilapäisesti Egyptiin, ja sieltä Englantiin. Englannista perhe muutti Yhdysvaltoihin 1950-luvulla ja jälleen myöhemmin Ranskaan. Zogu I:n kuoltua Ranskassa kuningatar Geraldine asui Kreikassa, Turkissa, Englannissa, Egyptissä, Yhdysvalloissa, Ranskassa, Rhodesiassa ja Espanjassa, kunnes perhe lopulta muutti Etelä-Afrikkaan.
Zogu I:llä ja Kuningatar Geraldinalla oli yksi lapsi, kruununprinssi Leka Zogu (s. 1939). Vuonna 2002 Albanian hallitus kutsui Kuningatar Geraldinan ja Leka Zogun takaisin Albaniaan. Vaikka Kuningatar Geraldina suostui, hän silti vaati, että Leka Zogusta tulisi Albanian virallinen hallitsija. Kuningatar Geraldina kuoli vuonna 2002 87-vuotiaana Tiranassa.
Martti Nieminen
Martti Nieminen (3. marraskuuta 1891 Salo - 29. maaliskuuta 1941 Helsinki) oli suomalainen painija ja olympiamitalisti.
Seuratasolla Nieminen edusti Helsingin Atleettiklubia.
Donavia
Donavia () oli venäläinen lentoyhtiö ja Aeroflotin tytäryhtiö. Se lensi säännöllistä matkustaja- ja rahtiliikennettä Venäjältä Lähi-itään. Tärkeimmät yhtiön käyttämät lentoasemat olivat Rostov-na-Donun lentoasema, Šeremetjevon lentoasema sekä Vnukovon lentoasema.Yhtiö perustettiin ja se aloitti toimintansa 13. huhtikuuta 2000. Se toimi aluksi "Donavia"-nimellä, mutta Aeroflotin ostaessa yhtiön nimi vaihdettiin Aeroflot-Doniksi. Nimi vaihdettiin takaisin Donaviaksi vuonna 2009. Se liitettiin toiseen Aeroflotin tytäryhtiöön, Rossiya Airlinesiin, alkuvuonna 2016.
Heinäkuussa 2015:Donavia lensi säännöllisesti seuraaviin kohteisiin (heinäkuu 2015):
Steve Porcaro
Steve Porcaro (s. 2. syyskuuta 1957 Hartford, Connecticut) on yhdysvaltalainen kosketinsoittaja ja säveltäjä. Hän oli rockyhtye Toton alkuperäinen jäsen.
Porcaro oli mukana Toton ensimmäisellä kuudella albumilla. Vuonna 1986 julkaistu "Fahrenheit" oli Toton viimeinen Porcaron ollessa yhtyeen jäsenenä. Hän ehti kirjoittaa kolme Toton kappaletta ja hänen tavoitteena olikin siirtyä kokopäiväiseksi laulujentekijäksi ja säveltäjäksi. Hänen sävellyksiin kuuluu myös Michael Jacksonin kappale "Human Nature" "Thriller"-levyltä.
Eroamisensakin jälkeen Porcaro on avustanut Totoa kosketinsoittimien, rumpulooppien, syntetisaattorin ja sovitusten kanssa. Porcaro on toiminut myös sessiomuusikkona muun muassa yhtyeiden Yes ja Jefferson Airplane albumeilla.
Steve on mukana myös Toton "Falling in Between" -levyllä (2007).
Steven veljistä vuonna 2015 kuollut Mike Porcaro oli Toton basisti ja vuonna 1992 kuollut Jeff Porcaro Toton rumpali.
Tilinpäätösanalyysi
Tilinpäätösanalyysissä tutkitaan yrityksen kannattavuutta ja taloudellista tilaa käyttämällä hyväksi yrityksen tilinpäätöstietoja. Tilinpäätöksestä voidaan laskea useita tunnuslukuja, joiden avulla yrityksiä voidaan vertailla keskenään.
Pelkkiä tunnuslukuja vertaamalla saadaan vain suuntaa antavia tuloksia, ja tunnuslukuihin perustuvat vertailut ovat valideja vain saman toimialan ja kokoluokan yritysten kesken.
Myyntikate eli katetuotto saadaan vähentämällä yrityksen myyntitulosta muuttuvat kustannukset.
formula_1
Myyntikate ilmoitetaan usein prosentteina liikevaihdosta:
formula_2
Käyttökatteella tarkoitetaan rahasummaa, joka saadaan, kun myyntikatteesta vähennetään kiinteät kustannukset.
Käyttökatekin ilmoitetaan usein liikevaihtoon suhteutettuna käyttökateprosenttina. Sana kate viittaa siihen, että esimerkiksi käyttökateprosentti kertoo, kuinka suuri osa liikevaihdosta jää "kattamaan" muita kuluja.
Tuloslaskelmasta voidaan laskea useita tulosprosentteja, joiden avulla tarkastellaan tuloslaskelman eriä suhteessa tuottoihin. Tulosprosentit lasketaan usein suhteessa liikevaihtoon, mutta loogisempana voi pitää niiden laskemista suhteessa kaikkiin tuottoihin, koska kaikki tuotot ovat luonnollisesti mukana yrityksen tuloksessa.
Erä "Liiketoiminnan tuotot" tarkoittaa liikevaihtoa ja liiketoiminnan muita säännöllisiä tuottoja.
Bruttokate voidaan laskea vain yrityksille, jotka käyttävät toimintokohtaista tuloslaskelmaa.
Oman pääoman tuottoaste (ROE) kertoo, montako prosenttia yritys on tuottanut omalle pääomalle.
Sijoitetun pääoman tuottoaste (ROI) kertoo, montako prosenttia yritys on tuottanut yritykseen sijoitetulle, tuottoa vaativalle pääomalle.
Koko pääoman tuottoaste (ROA) kertoo, montako prosenttia yritys on tuottanut kaikelle käyttämälleen pääomalle.
Sidotun pääoman tuottoprosentti (ROCE, ) saadaan laskemalla
formula_3
Vakavaraisuus tarkoittaa yrityksen pääomarakenteen terveyttä siten, ettei vieraan pääoman osuus ole hallitseva. Vakavaraisuudessa on kyse yrityksen mahdollisuuksista selviytyä taloudellisista velvoitteistaan pitkällä aikavälillä.
Tilinpäätösanalyysissä vakavaraisuutta mitataan omavaraisuusasteen, nettovelkaantumisasteen ja suhteellisen velkaantuneisuuden avulla.
Takaisinmaksukyky tarkoittaa yrityksen kykyä selviytyä vieraan pääoman maksuvelvoitteista tulorahoituksen avulla.
Maksuvalmiuden tunnusluvuilla mitataan yrityksen rahan riittämistä joka hetki. Maksuvalmis yritys pystyy suoriutumaan maksuvelvoitteistaan näiden tullessa maksuun. Jos yritys ei ole maksuvalmis, se voi etsiä lisärahoitusta. Jos yritys ei pysty hankkimaan lisärahoitusta selviytyäkseen rästeistä, siitä tulee maksukyvytön.
Tilinpäätösanalyysissä maksuvalmiutta mitataan varantoperusteisilla ja virtaperusteisilla tunnusluvuilla. Varantoperusteiset eli staattiset tunnusluvut quick ratio ja current ratio mittaavat likvidien varojen riittävyyttä. Virtaperusteiset eli dynaamiset tunnusluvut mittaavat tulorahoituksen riittävyyttä.
Hermonvuori
Hermonvuori (, ) on 2 814 metrin korkeuteen merenpinnasta kohova vuori Libanonin, Israelin ja Syyrian rajalla Antilibanonin vuoristossa. Sen huippu on Syyrian korkein kohta. Vuoren eteläiset ja läntiset rinteet tulivat Israelin hallintaan vuonna 1967 kuuden päivän sodan seurauksena. Vuorenrinteillä Israelin puolella on laskettelukeskus.
Hermonvuori oli jonkin aikaa Luvatun maan pohjoisraja (5. Moos 3:8) ( Jumalan antamat rajat: 1 Moos. 15:18-21). On arveltu, että Raamatussa mainittu Kirkastusvuori (Matt. 17) olisi juuri Hermonvuori.
Robert Tikkanen
Toivo Robert Tikkanen (15. huhtikuuta 1888 Rooma, Italia – 1. kesäkuuta 1947 Helsinki) oli suomalainen arkkitehti, joka oli nuorena myös ampuja ja olympiamitalisti. Hän voitti vuosien 1920 ja 1924 kesäolympialaisista kolme mitalia.
Tikkanen pelasi myös jääkiekkoa 1908-11 Akademischer Sport Club Dresden -joukkueessa.
Tikkasen isä oli taidehistorioitsija Johan Jakob Tikkanen ja äiti Augusta Emilia Westzynthius. Kirjailija ja piirtäjä Henrik Tikkanen (1924–1984) oli hänen poikansa. Hänellä oli myös kolme muuta poikaa, Jarl, Ted ja Ulf.
Tikkanen oli naimisissa kolme kertaa. Ensimmäinen vaimo oli Ingrid Fazer (s. 15.8.1888 – 13.02.1920, vih. 11.5.1912), toinen Kyllikki Ingeborg Vitali (s. 20.10.1901 Asikkala, k.1963. Vihitty: 10.11.1921 Helsinki), ja kolmas Marga Hertell (s. 14.4.1910, k. 19.1.2004).
Robert Tikkanen on suunnitellut ainakin seuraavat rakennukset Helsingissä.
Urbano Lazzaro
Urbano Lazzaro oli italialainen mies, joka kuului toisessa maailmansodassa Benito Mussolinin vastaiseen kommunistiliikkeeseen ja tunnetaan paremmin myös nimellä "Partisaani-Bill". Lazzaro kuului Garibaldin partisaaniprikaateihin ja hän otti 27. huhtikuuta 1945 toisen maailmansodan viime vaiheilla kiinni Benito Mussolinin Dongossa, jossa tämä oli paossa lähimpien kollegojensa kanssa pukeutuneena saksalaiseksi sotilaaksi. Lazzaro löysi saattueesta myös Mussolinin rakastajattaren, Clara Petaccin sekä useita korkeita fasistihallituksen virkamiehiä. Urbano Lazzaro kuoli kolmas päivä tammikuuta 2006. Hän oli kuollessaan 81-vuotias.
Leka Zogu
Leka Zogu (5. huhtikuuta 1939 – 30. marraskuuta 2011) oli Albanian kuningas Zogu I:n ja Kuningatar Geraldinen ainoa lapsi ja Albanian kruununprinssi. Hän vaati itselleen Albanian valtaistuinta.
Hänen isänsä Zogu I syrjäytettiin Albanian valtaistuimelta kaksi päivää Leka Zogun syntymän jälkeen. Leka kävi koulunsa Egyptissä ja Sveitsissä. Hänestä tuli Albanian kruununperillinen vuonna 1957, mutta Albania oli kommunistinen valtio eikä tunnustanut tätä. Zogu I:n kuolemasta 1961 lähtien Leka Zogu ja Albanian monarkistit kutsuivat häntä nimellä Leka I, Albanialaisten kuningas. Leka Zogu asui tuolloin Ranskassa. Leka julistettiin kruunun tavoittelijaksi isänsä kuoleman jälkeen Hotel Bristolin juhlasalissa Pariisissa.
Vuonna 1975 Leka Zogu avioitui australialaisen Susan Cullen-Wardin kanssa, josta tuli kuningatar Susan, Biarritzissä, Espanjassa. Häät pidettiin Biarritzin kaupungintalolla. Häävieraina olivat muun muassa Espanjan diktaattori Francisco Franco ja prinssi Juan Carlos, joka oli Lekan hyvä ystävä, sekä monia maanpaossa eläviä monarkistisia albanialaisia. Häissä julistettiin Lekalle maljapuheessa ”Kauan eläköön kuningas.”
Leka oli palkannut itselleen thaimaalaisia henkivartijoita. Tämä oli Espanjan hallitukselle yllätys, mutta häntä ei karkoitettu ennen kuin hänen asunnostaan löytyi suuria sekkejä salaisista asekaupoista. Leka, joka oli asunut Espanjan hallituksen suojeluksessa, joutui lähtemään maasta.
Leka oli yksityislentokoneessa matkalla Rhodesiaan, mutta koneen piti laskeutua polttoaineen täydennyksen vuoksi Gaboniin. Kun lentokone laskeutui, Albanian kommunistihallituksen tukemat gabonilaiset sotilaat piirittivät koneen. Joidenkin huhujen mukaan Albanian kommunistihallinto halusi kidnapata Lekan. Leka karkotti sotilaat pois ilmestymällä lentokoneen ovelle bazooka kädessään. Pariskunta asui Rhodesiassa, kunnes Robert Mugabe nousi maan johtoon. Pariskunta muutti Rhodesiasta Etelä-Afrikkaan, jossa apartheidhallitus antoi heille diplomaatisen aseman. Leka Zogu asui pitkään Bryanstonissa eräällä Johannesburgin vauraalla esikaupunkialueella.
Viimeksi hän asui Tiranassa Albaniassa ja oli aktiivinen maan politiikassa. Vuonna 1997 Albaniassa äänestettiin hallitusmuodon palauttamisesta monarkiaksi, mutta kahden kolmasosan enemmistö hylkäsi ehdotuksen. Zogu väitti äänestystä väärennetyksi.
Kuningatar Susan kuoli 17. heinäkuuta vuonna 2004. Heillä oli yksi lapsi, prinssi Leka Anwar Zog Reza Baudouin Msiziwe.
Papua-Uuden-Guinean kina
Kina (valuuttatunnus PGK) on Papua-Uuden-Guinean rahayksikkö. Yksi kina jakautuu sataan "toeaan". Kina otettiin käyttöön 19. huhtikuuta 1975 hieman ennen maan itsenäistymistä, jolloin se korvasi aiemmin käytetyn Australian dollarin. 1. marraskuuta 2010 yksi euro vastasi 3,69881 kinaa. Osa setelirahoista on valmistettu polymeeristä.
Papua-Uudessa-Guineassa on käytössä seitsemän eriarvoista kolikkoa. Kaikki kolikot on julkaistu vuonna 1975 paitsi 50 toean kolikko.
Papua-Uudessa-Guineassa on käytössä kuusi eriarvoista seteliä.
Anti-Libanon
Anti-Libanon on Libanonvuorten suuntaisesti ja niiden vieressä koillisesta lounaaseen kulkeva vuoristo. Anti-Libanonin huippujen korkeus merenpinnasta mitattuna on keskimäärin 2 000 metriä ja sen korkeimmat huiput kohoavat 2 400 metrin korkeuteen. Anti-Libanonin osaksi luetaan joskus myös Hermonvuori, joka kohoaa puolestaan 2 814 metrin korkeuteen. Anti-Libanonin alue on asuttu vain harvakseltaan ja siellä harjoitetaan lähinnä paimentolaisuutta.
Maatin sulka
Muinaisen Egyptin mytologiassa Osiris punnitsi vainajan sydämen Maatin sulkaa vastaan. Jos nämä kaksi pysyivät tasapainossa, vainaja julistettiin ääneltään vilpittömäksi ja hän pääsi uuteen elämään.
Sulka oli osa Maat-jumalattaren päähinettä.
Legião Urbana
Legião Urbana on brasilialainen rock-yhtye. Se perustettiin vuonna 1982 ja se toimi laulaja Renato Russon kuolemaan vuonna 1996 asti.
Legião Urbanan ensimmäinen albumi "Legião Urbana" ilmestyi vuonna 1985. Yhtye oli hieman aiemmin tehnyt levytyssopimuksen EMI:n kanssa. Legião Urbana piti viimeisen konserttinsa marraskuussa 1995. Laulaja Renato Russo kuoli aidsiin kuukauden kuluttua "A Tempestade" -albumin julkaisusta vuonna 1996. Laulajan kuoleman jälkeen yhtye hajosi. Yhtye lauloi koko tuotantonsa portugaliksi.
Tomoyasu Hotei
Tomoyasu Hotei () (s. 1. helmikuuta 1962 Takasaki, Japani) on japanilainen muusikko, tuottaja ja näyttelijä.
Tomoyasu aloitti uransa Boøwy-yhtyeen kitaristina 1980-luvulla. Boowy oli merkittävä uranuurtaja japanilaisessa rockmusiikissa. Vuonna 1985 he esiintyivät Marqueella Lontoossa ja 1986 rikkoivat miljoonan myydyn levyn rajan "Beat Emotion" -levyllään.
Boøwyn hajottua vuonna 1988 Hotei julkaisi ensimmäisen soololevynsä "Guitarhythm" ja samalla perusti ystävänsä, Kōji Kikkawan kanssa Complex-yhtyeen, joka toimi seuraavat kaksi vuotta tehden kaksi albumia, jotka molemmat nousivat Japanin listaykkösiksi.
Hotei on myös esiintynyt elokuvissa. Hän näytteli Hiroyuki Nakanon Samurai Fictionissä sekä Junji Sakamoton Shin jingi naki tatakaissa. Molempiin elokuviin hän teki myös musiikin. Hänen kappaleensa "Battle without Honor or Humanity" soi Quentin Tarantinon elokuvassa Kill Bill.
Tomoyasu Hoteita pidetään yhtenä Japanin merkittävimmista esiintyjistä. Vaikka hän esiintyykin pääosin Japanissa, on hänet nähty useaan kertaan myös ulkomailla, mm. Belfotissa ja Roskildessa. Hän esiintyi myös vuoden 1996 Atlantan olympialaisten aloitusseremoniassa sekä vuoden 1998 olympialaisten loppujuhlassa Michael Kamenin kanssa. Myöhemmin hän julkaisi levyn "Guitar Concerto" Kamenin kanssa.
Hotei on ollut suuri tähti Japanissa jo 20 vuotta, hänen levyjään on myyty yli 25 miljoonaa kappaletta ja hänen maineensa alkaa olla tunnettu ympäri maailman. Hänen vuoden 2000 albuminsa "Supersonic Generation" julkaistiin useissa Euroopan maassa. Levyllä esiintyivät myös Ofra Haza ja Apollo 440.
Vuonna 1999 Hotei avioitui kuuluisan näyttelijän ja laulajan, Miki Imain kanssa. Hotei on ollut aikaisemmin naimisissa Kumiko Yamashitan kanssa vuosina 1986–1999.
Hän on tehnyt Apocalyptican kanssa kappaleen nimeltä Grace
Gabriel Batistuta
Gabriel Omar Batistuta, lempinimeltään Batigol, (s. 1. helmikuuta 1969 Reconquista, Santa Fe, Argentiina) on entinen argentiinalainen jalkapalloilija, joka pelasi merkittävimmän osan urastaan Fiorentinassa. Batistuta oli Argentiinan maajoukkueen kaikkien aikojen paras maalintekijä vuoteen 2016 asti kunnes Lionel Messi ohitti hänet tuossa tilastossa.
Batistuta on Pelén laatimalla FIFA 100 -listalla maailman parhaista jalkapalloilijoista.
Nuorempana koripalloa pelannut Batistuta aloitti ammattilaisuransa argentiinalaisessa Newell’s Old Boys -joukkueessa ja hän ehti pelata kotimaassaan vielä River Platessa ja Boca Juniorsissa ennen siirtymistään italialaisseura Fiorentinaan. Siirtoon vaikutti merkittävästi se, että kesällä 1991 Argentiina oli voittanut Copa American Batistutan ollessa turnauksen maalikuningas. Batistustan toinen kausi Italiassa päättyi seuran putoamiseen Serie B:hen, mutta hän voitti firenzeläisten luottamuksen jatkamalla seurassa putoamisesta huolimatta ja osittain tämän ansiosta hänelle pystytettiin patsas seuran stadionin ulkopuolelle (myöhemmin patsas on tosin poistettu). Nostettuaan seuran takaisin pääsarjaan Fiorentina voitti Batistutan ansiosta Italian Cupin ja Italian Super Cupin. Serie A:n maalikuninkaaksi Batistuta kruunattiin kaudella 1994-95. Kausien 1991/92 ja 1999/2000 välillä Batistuta pelasi Fiorentinassa 269 ottelua, joissa hän viimeisteli 169 maalia, seuran kaikkien aikojen parhaaksi maalintekijäksi pääsarjassa Batistuta nousi viimeisessä ottelussaan.
Fiorentinasta Batistuta siirtyi AS Romaan, jossa hän oli voittamassa ensimmäisellä kaudellaan Scudettoa. Romassa argentiinalainen pelasi kaksi ja puoli kautta, kunnes hänet lainattiin Interiin. Uransa Batistuta päätti Qatarissa Al Arabi -joukkueessa. Kahdella viimeisellä kaudellaan al-Arabissa 2003–2005 Batistuta pelasi 21 ottelua ja teki 25 maalia.
Argentiinan maajoukkueessa "Batigol" esiintyi ensimmäisen kerran 27.06.1991 Brasiliaa vastaan ja jo toisessa maaottelussaan teki kaksi maalia Venezuelaa vastaan. Argentiinan paidassa Batistuta teki kolmesti hattutempun, joista kaksi MM-kisoissa ja pelasi yhteensä 78 ottelua tehden 56 maalia (0,73 maalia/peli). Viimeinen maali syntyi Nigeriaa vastaan MM-2002 kisoissa.
Batistuta syntyi Santa Fen provinssissa, Argentiinassa vuonna 1969. Hänen isänsä Omar Batistuta oli töissä teurastamossa ja äitinsä Gloria Batistuta oli koulun sihteeri. Batistutalla on kolme nuorempaa sisarta Elisa, Alejandra ja Garbriela.
Batistusta tapasi tulevan vaimonsa Irina Fernándezin 16-vuotiaana. He menivät naimisiin 28. syyskuuta 1990. Pariskunnalla on neljä poikaa Thiago (s.1992), Lucas (s.1997), Joaquín (s.1999) ja Shamel (s.2000).
Jääkiekko kesäolympialaisissa 1920
Jääkiekko oli ensimmäistä kertaa olympialaisten ohjelmassa vuonna 1920 Antwerpenin kesäolympialaisissa. Jääkiekkoturnaus oli määrä järjestää jo vuoden 1916 olympialaisissa, mutta kisat peruttiin ensimmäisen maailmansodan takia. Talviolympialaisia ei vielä vuonna 1920 järjestetty, ja olympialaisten jääkiekkoturnaus pelattiin jo huhtikuussa, jolloin jäätä voitiin vielä ylläpitää kisojen peliareenalla. Varsinaiset olympialaiset alkoivat vasta elokuussa.
Kanadalaisin säännöin pelattava jääkiekko oli saanut jalansijaa Euroopassa 1900-luvun alussa, Pohjoismaissa laji sen sijaan oli vielä melko tuntematon. Ruotsin maajoukkue koostuikin pääasiassa jääpalloilijoista. Ajatuksen Ruotsin jääkiekkomaajoukkueen perustamisesta keksi yhdysvaltalainen Raoul Le Mat, joka oli tutustunut Ruotsissa jääpalloon. Hän oli vakuuttunut ruotsalaisten jääpalloilijoiden taidoista myös kanadalaisessa jääkiekossa, ja hän toimi myös maajoukkueen valmentajana.
Koska kisoihin osallistui seitsemän joukkuetta, turnaus pelattiin järjestelmällä jota kutsuttiin Bergvallin karsintajärjestelmäksi ruotsalaisen Erik Bergvallin mukaan. Finaalin jälkeen pelattiin vielä kaksiosaiset ottelut hopea- ja pronssimitaleista. Ottelusäännöt poikkesivat nykyisistä säännöistä, sillä kentällä oli kerrallaan seitsemän pelaajaa joukkuetta kohden, eikä vaihtoja tunnettu. Ottelut pelattiin kahdessa 20 minuutin jaksossa. Kussakin joukkueessa yksi seitsemästä kenttäpelaajasta pelasi ”roverina”.
Turnaus oli ensimmäinen Euroopassa järjestetty jääkiekkoturnaus, jossa Yhdysvallat ja Kanada olivat mukana. Kansainvälinen jääkiekkoliitto IIHF antoi jälkikäteen turnaukselle maailmanmestaruuskisojen arvon.
Historiallisen ensimmäisen jääkiekon olympiakullan voitti Kanada, jossa jääkiekko oli kansallisurheilun asemassa. Ainoastaan Yhdysvallat pystyi haastamaan Kanadan tasaväkisesti. Pohjoisamerikkalaiset olivat ylivoimaisia eurooppalaisiin nähden. Kanadaa edusti turnauksessa seurajoukkue Winnipeg Falcons.
Ranska ei pelannut ensimmäisellä kierroksella.
1. 
2. 
3. 
4. 
5. 
5. 
5.
Leka Anwar Zog Reza Baudouin Msiziwe
Leka Anwar Zog Reza Baudouin Msiziwe (s. 26. maaliskuuta 1982, Sandton, Etelä-Afrikka) on Albanian kruununprinssi Leka Zogunin ja tämän australialaisen vaimon Susan Cullen-Wardin ainoa lapsi. Hänen isoisänsä oli Zogu I, Albanian viimeinen kuningas. Isänsä kuoltua marraskuussa 2011 Leka Zogu nuoremmasta tuli entisen kuningassuvun päämies.
Lekan etunimi on hänen isänsä mukaan, mutta nimi "Anwar" tulee Egyptin entisen presidentin Anwar Sadatin mukaan, nimi "Reza" tulee Persian entisen shaahin Mohammad Reza Pahlavin mukaan ja nimi "Baudouin" tulee Belgian entisen kuninkaan Baudouin I:n mukaan. "Msiziwe" on zulu-nimi.
Leka Zogu nuorempi syntyi Sandtonissa Etelä-Afrikassa. Sairaalan yksityinen vuodeosasto, jossa hän syntyi, muutettiin virallisesti Albanian maaperäksi 24 tunniksi, koska Leka Zogu nuoremman piti syntyä Albanian maaperällä.
Hän on toiminut Albanian ulkoministeriön neuvonatajana 2006-2009 ja sisäministerin neuvonantajana 2009-2012.
Leka asuu yksityisessä talossa Tiranassa, vaikka hän on vaatinut, että Albanian hallitus luovuttaa kuninkaallisen palatsin hänen käyttöönsä.
Leka Zog puhu sujuvasti albaniaa, ranskaa, englantia, zulua ja italiaa.
Magnus Wegelius
Karl Magnus Wegelius (20. elokuuta 1884 Hattula – 9. joulukuuta 1936 Englanti) oli suomalainen voimistelija, yleisurheilija, ampuja ja viisinkertainen olympiamitalisti. Wegelius on harvoja suomalaisia, jotka ovat voittaneet olympiamitalin kahdessa täysin erilaisessa lajissa. Hän menehtyi lento-onnettomuudessa Englannissa. Seuratasolla Wegelius edusti Suomen Metsästysyhdistystä, Porin Tarmoa ja Helsingin Kisa-Veikkoja.
Wegelius voitti SM-tasolla Suomen-mestaruuden hirviammunnassa vuosina 1914, 1921, 1922 ja 1926–1928.
S.O.D.
S.O.D. eli Stormtroopers Of Death on yhdysvaltalainen thrash metal- ja punk-vaikutteinen projektiyhtye.
Yhtyeen perustivat vuonna 1985 Anthraxin jäsenet Scott Ian ja Charlie Benante sekä Anthraxin entinen basisti Dan Lilker. Laulajaksi he hankkivat New Yorkista kotoisin olevan Psychos- ja M.O.D.-yhtyeissä vaikuttaneen Billy Milanon.
Kalle Kustaa Lappalainen
Kaarlo "Kalle" Kustaa Lappalainen (30. syyskuuta 1877 – 9. toukokuuta 1965) oli suomalainen ampuja ja olympiamitalisti.
Lappalainen saavutti kaksi mitalia Antwerpenin 1920 kesäolympialaisissa. Hopeaa hän sai hirviammunnan kertalaukausten joukkuekilpailussa ja pronssia sotilaskivääriammunnan joukkuekilpailussa (300 metriä, makuu). Hän osallistui myös muihin ampumalajeihin Antwerpenissä mutta ei saavuttanut niissä mitaleita.
Suomen mestaruuden Lappalainen voitti hirviammunnan kertalaukauksilla 1920 ja vapaakiväärin 3 × 30 laukauksella 1921 pistein 709. Hän toimi Suomen Ampujainliiton johtokunnassa.
Yrjö Kolho
Yrjö Eliel Kolho (vuoteen 1905 nimeltään Saxberg, 23. huhtikuuta 1888 Keuruu – 13. helmikuuta 1969 Vilppula) oli suomalainen ampuja ja olympiamitalisti.
Kolho voitti kaksi mitalia Antwerpenin kesäolympialaisissa vuonna 1920. Hän voitti hopeaa hirviammunnan kertalaukauksien joukkuekilpailusta ja pronssia hirviammunnan parilaukauksien joukkuekilpailusta.
Suomen mestaruuden Kolho voitti hirviammunnassa vuonna 1919. Hän oli Helsingin Kisa-Veikkojen kunniajäsen ja hän edusti myös Suomen Metsästysyhdistystä ja Kolhon Ampuma- ja Metsästysseuraa. Hänen veljensä Voitto Kolho oli myös ammunnan olympiamitalisti ja hänen toinen veljensä Lauri Kolho ammunnan olympiaedustaja.
Lähdemuunnos
Lähdemuunnoksella tarkoitetaan sähkötekniikassa jännitelähteen ja impedanssin sarjaankytkennän muuntamista virtalähteen ja impedanssin rinnankytkennäksi tai päinvastoin.
Lähdemuunnoksessa impedanssin suuruus säilyy samana, ja uuden lähteen arvo ratkaistaan Ohmin lain avulla. Molemmat laatikon sisällä olevat piirit käyttäytyvät ulkoisesti samalla tavalla, mikäli formula_1.
Lähdemuunnos on hyödyllinen esimerkiksi piirin yksinkertaistamisessa laskutoimituksia varten. Lähdemuunnosta on käytettävä myös, mikäli silmukkamenetelmää halutaan käyttää piiriin, jossa on virtalähteitä.
Vilho Vauhkonen
Vilhelm "Vilho" Vauhkonen (6. helmikuuta 1877 Pieksämäki - 1. helmikuuta 1957 Helsinki) oli suomalainen ampuja ja olympiamitalisti.
Vauhkonen voitti Antwerpenin kesäolympialaisissa 1920 kaksi pronssia. Lajeina olivat sotilaskivääriammunnan joukkuekilpailu (300 m makuu) ja hirviammunnan parilaukauksien joukkuekilpailu. Hän kilpaili myös Tukholman kesäolympialaisissa 1912.
Vauhkonen voitti vuonna 1912 vapaakiväärin Suomen-mestaruuden. Hän voitti 3 × 20 laukauksen kilpailun tuloksella 462.
Kazahstanin sosialistinen neuvostotasavalta
Kazahstanin sosialistinen neuvostotasavalta, lyhenteeltä Kazahstanin SNT (, ) oli nykyisen Kazakstanin alueen käsittävä neuvostotasavalta. Se oli pinta-alaltaan Neuvostoliiton toiseksi suurin neuvostotasavalta. Kazahstanin autonominen sosialistinen neuvostotasavalta itsenäistyi Venäjän federatiivisesta sosialistisesta neuvostotasavallasta sen kanssa Neuvostoliitossa tasa-arvoiseksi itsenäiseksi neuvostotasavallaksi 5. joulukuuta 1936 Neuvostoliiton uudella, niin sanotulla "Stalinin perustuslailla".
Kazahstanin sosialistinen neuvostotasavalta julistautui itsenäiseksi viimeisenä kaikista täysivaltaisista viidestätoista neuvostotasavallasta 16. joulukuuta 1991, ja sen ero toteutui virallisesti Neuvostoliiton purkautuessa 26. joulukuuta 1991. Kazahtanin sosialistisen neuvostotasavallan viimeinen puoluejohtaja, Nursultan Nazarbajev, jatkoi itsenäistyneen Kazakstanin tasavallan ensimmäisenä ja toistaiseksi ainoana presidenttinä.
Kazakkien sosialistisen neuvostotasavallan alue muodosti vuosina 1920–1925 pääosin Kirgiisien autonomisen sosialistisen neuvostotasavallan. Aivan eteläisimmät osat kuuluivat vuoteen 1924 asti Turkestanin autonomiseen sosialistiseen neuvostotasavaltaan, jolloin ne liitettiin Kirgiisien ASNT:aan.
Sekä Kirgiisien ASNT että Turkestanin ASNT kuuluivat Venäjän federatiiviseen sosialistiseen neuvostotasavaltaan. Vuonna 1925 Kirgiisien autonomisen sosialistisen neuvostotasavallan nimi muutettiin muotoon Kazakkien autonominen sosialistinen neuvostotasavalta.
Tähän asti venäläiset olivat käyttäneet termiä kirgiisit sekä kazakeista että kirgiiseistä, tosin viimeksi mainittuja oli kutsuttu myös kara-kirgiiseiksi erotukseksi kazakeista. Venäjän neuvostotasavaltaan kuuluneesta Kazakkien ASNT:stä muodostettiin erillinen Kazakkien sosialistinen neuvostotasavalta 5. joulukuuta 1936.
Harvaan asuttua Kazakstania käytettiin Neuvostoliiton aikana ydinaseiden testaukseen Semipalatinskin koealueella (1949–) ja rakettien laukaisuun Baikonurin kosmodromilla (1957–). Neuvostoliitto yritti myös asuttaa Kazakstania Hruštšovin aikana vuodesta 1954: Pohjois-Kazakstaniin ja Altain alueelle raivattiin ensimmäisenä vuonna 190 000 km² peltoa, jota viljemään saapui 300 000 maanviljelijää pääasiassa Ukrainasta. Ensimmäinen sato 1956 oli ennätyksellinen, eikä sitä pystytty varastoimaan ja osa oli heitettävä pois. 1960-luvulle mennessä maa oli kuitenkin köyhtynyt ja eroosio söi ruokamullan ja Neuvostoliitto joutui turvautumaan viljan tuontiin.
Kazakkien sosialistinen neuvostotasavalta lakkautettiin 16. joulukuuta 1991, jolloin Kazakstan itsenäistyi Neuvostoliitosta Kazakstanin tasavallaksi.
Sarjaan- ja rinnankytkentä
Sarjaankytkentä ja rinnankytkentä ovat sähköopin peruskäsitteitä. Kaksi piirielementtiä (tai useampi) on kytketty sarjaan, mikäli niiden läpi kulkee yhteinen virta. Rinnankytkennässä puolestaan komponenttien yli vaikuttaa sama jännite.
Sarjaan kytkettyjen vastusten yhteinen resistanssi saadaan laskemalla yhteen vastusten resistanssit:
Tämä voidaan nähdä helposti seuraavalla tarkastelulla: sarjaan kytkettyjen vastusten yhdessä kuluttama teho on niiden kuluttamien tehojen summa. Koska vastusten läpi kulkee sarjaankytkennässä sama virta, teholle saadaan lauseke
Jakamalla formula_3:lla saadaan haluttu tulos.
Sarjaan kytkettyjen kondensaattorien yhteinen kapasitanssi on yksittäisten kapasitanssien käänteislukujen summan käänteisluku:
Sarjaan kytkettyjen kelojen yhteinen induktanssi saadaan laskemalla yhteen kelojen induktanssit:
Rinnan kytkettyjen vastusten yhteinen resistanssi on yksittäisten resistanssien käänteislukujen summan käänteisluku:
Tämä nähdään siitä, että rinnan kytkettyjen vastusten yli on sama jännite. Ohmin lain mukaisesti saadaan
joten i:nnen vastuksen läpi kulkeva virta on formula_8. Kirchhoffin piirilakien mukaan tulee olla
josta seuraa haluttu tulos.
Rinnan kytkettyjen kondensaattorien yhteinen kapasitanssi saadaan laskemalla yhteen kondensaattorien kapasitanssit:
Rinnan kytkettyjen kelojen yhteinen induktanssi on yksittäisten kelojen induktanssien käänteislukujen summan käänteislukujen summa :
Veli Nieminen
Heikki Veli Nieminen (1. helmikuuta 1886 Tyrväntö – 1. huhtikuuta 1936 Hämeenlinna) oli suomalainen ampuja, voimistelija ja olympiamitalisti. Joukkuetoverinsa Magnus Wegeliuksen lailla Nieminen voitti olympiamitalin sekä voimistelussa että ammunnassa.
Nieminen kilpaili kolmissa kesäolympialaisissa. Lontoossa 1908 hän voitti Suomen joukkueessa joukkuevoimistelun pronssimitalin. Antwerpenissä 1920 hän osallistui kuuteen ammuntakilpailuun, joista miesten 300 metrin sotilaskivääriammunnan makuuasennon joukkuekilpailussa hän voitti olympiapronssia. Miesten 300 metrin vapaakiväärin asentojen joukkuekilpailussa Nieminen sijoittui neljänneksi. Pariisissa 1924 hän kilpaili kahdessa lajissa ja oli miesten 400, 600 ja 800 metrin vapaakivääriammunnan joukkuekilpailussa viides.
Riihimäen Ampumaseuraa edustanut Nieminen toimi Suomen Ampujainliiton sihteerinä 1927–1936 ja liittohallituksen jäsenenä 1919–1933.
Transkaukasian sosialistinen federatiivinen neuvostotasavalta
Transkaukasian sosialistinen federatiivinen neuvostotasavalta, lyhyemmin Transkaukasian SFNT tai TSFNT (, lyh. Закавказская СФСР tai ЗСФСР, "Zakavkazskaja Sovetskaja Federativnaja Sotsialistitšeskaja Respublika", lyh. Zakavkazskaja SFSR tai ZSFSR) oli vuosina 1922–1936 olemassa ollut neuvostotasavalta, joka jaettiin vuonna 1936 Armenian sosialistisen neuvostotasavallan, Azerbaidžanin sosialistisen neuvostotasavallan ja Gruusian sosialistisen neuvostotasavallan kesken. Tasavallan pääkaupunki oli Tbilisi.
Neuvostotasavallan juuret olivat Venäjän keisarikunnan hajoamisessa vuonna 1917, jolloin Kaukasuksen alueen provinssit erosivat Venäjästä ja muodostivat oman liitovaltionsa, Transkaukasian demokraattisen federatiivisen tasavallan.
Kansalliset intressit ja sota Osmanien valtakunnan kanssa johtivat kuitenkin liittovaltion hajoamiseen jo puolen vuoden jälkeen huhtikuussa 1918. Seuraavina vuosina Neuvosto-Venäjä onnistui valtaamaan kaikki kolme Kaukasuksen tasavaltaa, ja maaliskuussa 1922 alueesta tehtiin sosialistinen neuvostotasavalta, josta tuli saman vuoden joulukuussa osa Neuvostoliittoa. Vuonna 1936 alue kuitenkin jaettiin kolmeksi neuvostotasavallaksi.
Voitto V. Kolho
Voitto V. Kolho, ent. "Saxberg" (6. helmikuuta 1885 Keuruu – 4. lokakuuta 1963 Helsinki) oli suomalainen yritysjohtaja, ampuja ja olympiamitalisti. Hän voitti olympiapronssia sotilaskiväärin 300 metrin makuuammunnan joukkuekilpailussa Antwerpenin kesäolympialaisissa 1920.
Kolho kävi lyseon Vaasassa ja kirjoitti ylioppilaaksi 1905. Hän valmistui diplomi-insinööriksi 1912. Hän oli ensin Hietalahden telakalla, sitten Jämsänkosken selluloosatehtaan tekninen johtaja 1916–1921, KajaaniPuutavafra Oy:n yli-insinööri 1921–1926. Hän oli Enson sulfiittiselluloosatehtaan tekninen johtaja 1926–1935 ja Enso-Gutzeitin yli-insinööri 1935–1950. Vuonna 1935 hänet nimitettiin Enso-Gutzeitin johtokuntaan, ja hän jäi eläkkeelle 1950. Kunniatohtoriksi hänen promovoitiin 1949 Teknillisessä Korkeakoulussa.
Kolho voitti vuonna 1919 vapaakiväärin pystyammunnan Suomen-mestaruuden. 150 metrin radalla hänen voittotuloksensa oli 222. Seuraavana vuonna hän voitti sekä vapaakiväärin 3 × 20 laukauksen pistein 503 että pystyasennon SM-kultaa tuloksella 232. Kolho uusi vapaakiväärin pystyasennon Suomen-mestarutensa vielä vuonna 1921, jolloin hänen tuloksensa oli 221.
Kolho teki vuonna 1912 Suomen-ennätyksen 300 metrin radalla ammutulla vapaakiväärin 3 × 40 laukauksen sarjassa. Hänen ennätyksensä 951 pysyi voimassa kaksi vuotta, kunnes Frans Nässling ampui vuonna 1914 1 005. Kolho teki vapaakiväärissä Suomen-ennätyksen myös 3 × 20 laukauksen sarjassa vuonna 1920, kun hän ampui 503. Tämä ennätys rikottiin yhdeksän vuoden päästä, kun Feliks Könönen ampui 515 pistettä.
Tulokset olympialaisissa:
Yhdistetyn maailmancup 2001–2002
Yhdistetyn maailmancupin kaudella 2001–2002 järjestettiin 19 henkilökohtaista osakilpailua ja yksi joukkuekilpailu. Kaksi kilpailua peruttiin.
Markuksen salainen evankeliumi
Markuksen salainen evankeliumi on nimitys, jolla viitataan erääseen väitettyyn laajennettuun versioon kanonisesta Markuksen evankeliumin tekstistä. Evankeliumin olemassaolo ja sen sisältö tunnetaan pelkästään niin kutsutusta "Mar Saban kirjeestä" jonka aitous on kiistanalainen.
Morton Smith väitti vuonna 1960 löytäneensä Länsirannalla sijaitsevasta Mar Saban luostarista aiemmin tuntemattoman Klemens Aleksandrialaisen kirjeen, joka oli kirjoitettu 1500-luvulla painetun Ignatios Antiokialaisen kirjeiden laitoksen loppusivuille. Käsikirjoitus on sittemmin kadonnut ja sen tutkimus on perustunut pelkästään valokuviin ja Smithin tekemiin kopioihin, jotka hän julkaisi vuonna 1973.
Kirjeen julkaisu sai aikanaan paljon huomiota, mutta sen väitettiin pian olevan väärennös. Uudemmat tutkimukset, joihin kuuluu suuriresoluutioisiin valokuviin perustuva käsiala-analyysi kopion tekstistä, ovat lisänneet epäilyksiä siitä, että teksti on väärennös ja että Smith on itse väärentänyt sen. Craig A. Evansin mukaan tähän viittaavat niin käsiala kuin sisältökin, sekä se, ettei kirja ilmeisesti ole ollut alun perin Mar Sabassa, vaan tuotu sinne myöhemmin. Smithillä oli myös motiivi huijaukselleen.
Tutkijat ovat kuitenkin edelleen erimielisiä tekstin aitoudesta tai ainakin sen kirjoittajasta. Vuonna 2010 "Biblical Archaeology Review" pyysi kahta asiantuntijaa tutkimaan tekstiä. Toisen tutkijan mukaan käsiala ei muistuta Smithin käsialaa eikä kirje todennäköisesti ole hänen kirjoittamansa. Toisen tutkijan mukaan kirjeessä käytetty käsiala on 1700-lukuisen käsialan väärennöstä, jonka on tehnyt joko Smith tai joku hänen palkkaamansa. Jotkut tutkijat hyväksyvät kirjeen aidoksi.
Mar Saban kirjeen kirjoittaja lainaa Markuksen evankeliumista kahta kohtaa, jotka eivät ole mukana Raamatun Uudessa testamentissa mukana olevassa kanonisessa evankeliumissa. Jos Klemensin kirjoitus hyväksytään aidoksi, se antaa ymmärtää, että toisen vuosisadan Aleksandriassa olisi ollut kierrossa erilainen versio Markuksen evankeliumista.
Kirjeen mukaan Markuksen evankeliumin 10. luvun jakeiden 34 ja 35 välissä olisi ollut seuraava teksti:
Tämän katkelman alkuosa on samanlainen kertomus kuolleen miehen henkiin herättämisestä kuin Raamatussa oleva kertomus Lasaruksesta. Klemensin mukaan Karpokrates olisi lisännyt tähän vielä sanat: "alaston alastonta vasten": Jeesus olisi alastomana opettanut Jumalan valtakunnan salaisuuden. Kohta on luonteeltaan homoeroottinen.
Lisäksi jakeen 10:46 alussa olevien sanojen: "He tulivat Jerusalemiin" jäljessä olisi ollut seuraava katkelma:
Tämän jälkeen olisi seurannut kertomus Bartimeuksen parantamisesta sellaisena kuin se on kanonisessa Markuksen evankeliumissakin.
Pyhän Kolminaisuuden katedraali
Pyhän Kolminaisuuden katedraali on Oulun ortodoksisen seurakunnan kirkko ja Oulun hiippakunnan pääkirkko eli katedraali. Oulun hiippakunta on perustettu vasta vuonna 1980, ja se on yksi kolmesta Suomen ortodoksisen kirkon hiippakunnasta. Hiippakunnan piispana on toiminut vuodesta 2015 alkaen metropoliitta Elia.
Kirkkorakennuksen on suunnitellut arkkitehti Mikko Huhtela ja se valmistui kesällä 1957. Suuri osa ikonostaasin ikoneista on peräisin Korpiselän Ägläjärven kirkosta, joka jäi luovutettuun Karjalaan.
Robert Huber (urheilija)
Robert Waldemar Huber (30. maaliskuuta 1878 Helsinki – 25. marraskuuta 1946 Helsinki) oli suomalainen ampuja ja olympiamitalisti. Hän voitti pronssia haulikkoammunnan joukkuekilpailussa Pariisin kesäolympialaisissa vuonna 1924. Hän oli ollut mukana samassa lajissa jo Tukholman kisoissa 1912, jolloin joukkueen sijoitus oli viides.
Robert Huber oli koulutukseltaan diplomi-insinööri ja työskenteli isänsä perustamassa vesijohtoliikkeessä. Isä oli Sveitsissä syntynyt (Jacob) Robert Huber, joka tuli Suomeen vuonna 1872 rakentamaan Helsingin vesijohtoverkkoa ja perusti samalla vesijohtoliikkeen, joka myöhemmin tunnettiin Huber-nimellä.
HeroQuest (lautapeli)
HeroQuest on lautapeli, jonka julkaisi MB-pelit Isossa-Britanniassa vuonna 1989. Se lainaa paljon piirteitä sen ajan roolipeleiltä.
"HeroQuestin" suunnitteli Steve Baker, ja se on tarkoitettu 2–5 pelaajalle. Yksi pelaajista toimii pelinjohtajana, Morcarina, jonka tehtävänä on johdattaa muut pelaajat pelin mukana tulleiden seikkailujen läpi. Muut pelaajat ohjaavat barbaaria, velhoa, haltijaa tai kääpiötä, keräävät pelilaudalta löytyviä aarteita ja taistelevat pelinjohtajan ohjaamia hirviöitä vastaan tavoitteena läpäistä seikkailu. Peli oli suosittu, ja sille ilmestyi lukuisia lisätehtäväpakkauksia. Peli käännettiin useille kielille, myös suomeksi.
HeroQuestista kehitettynä versiona ilmestyi myöhemmin "Advanced HeroQuest", jonka julkaisi Games Workshop. Peli oli perusajatukseltaan sama, mutta säännöt olivat monimutkaisemmat ja yhteensopivat Games Workshopin "Warhammer Fantasy" -miniatyyristrategiapelin kanssa. Lisäksi pelin taustatarinat oli sijoitettu "Warhammer"in maailmaan.
Pelaaja voi valita neljästä eri hahmotyypistä. Barbaari ja kääpiö sopivat lähitaistelutyyliin, kun taas velho ja haltija osaavat myös taikoa. Peli sisältää jokaista hahmoa koskevan kuvallisen hahmokortin ja miniatyyrin. Hahmoilla on hyökkäys- ja puolustustaito, ja lisäksi fyysistä ja henkistä kestävyyttä kuvaavat voima- ja älypisteet.
Eduskuntavaalit 1936
Suomen 16. eduskuntavaalit järjestettiin 1.–2. heinäkuuta 1936.
Vaalit päättyivät toisen kerran peräkkäin sosialidemokraattien voittoon puolueen saadessa viisi lisäpaikkaa. Suurin häviäjä oli Edistyspuolue, joka menetti neljä paikkaa. Vuosikymmenen alun pula-aikana syntyneille kääpiöpuolueille, Suomen pienviljelijäin puolueelle ja Kansanpuolueelle jäi enää yksi paikka kummallekin. Näiden puolueiden tappio ei kuitenkaan koitunut entisen emäpuolueen Maalaisliiton hyväksi, vaan se sai tyytyä entiseen paikkalukuunsa. Isänmaallisen kansanliikkeen mahtipontinen propaganda voittavasta liikkeestä ja ainoasta todellisesta vaihtoehdosta kommunismille paljasti onttoutensa, kun myös IKL:n paikkaluku säilyi ennallaan. Selkeästi parlamentarismia kannattamaan asettunut Kokoomus voitti kaksi paikkaa.
Voittonsa jälkeen SDP päätti pohjoismaisten veljespuolueidensa tavoin pyrkiä hallitukseen, mikä olisi ollutkin parlamentarismin periaatteiden mukaista. Ennen kuin SDP ehti tehdä välikysymyksen Etsivän Keskuspoliisin syyskuussa 1936 julkisuuteen tulleista muistioista, pääministeri Toivo Kivimäki päätti antaa lähes neljä vuotta istuneen hallituksensa kaatua mielestään arvokkaammalla tavalla tekemällä kuolemanrangaistuksen palauttamisesta luottamuskysymyksen. Presidentti P. E. Svinhufvud kieltäytyi kuitenkin hyväksymästä sosialidemokraatteja uuteen hallitukseen, minkä vuoksi SDP asetti tavoitteekseen Svinhufvudin uudelleenvalinnan estämisen tulevassa presidentinvaalissa.
Ensikertalaisina valittiin mm. SDP:n Kalle Jokinen, Mauri Ryömä, Cay Sundström ja Atos Wirtanen, Maalaisliiton Urho Kekkonen ja Eemil Luukka, Kokoomuksen Eemeli Harja ja Väinö Kokko, RKP:n Ralf Törngren, sekä IKL:n Yrjö R. Saarinen ja Kaarlo Salovaara. Eduskuntaan palasivat SDP:n ikäpuhemieheksi noussut Miina Sillanpää ja Samuli Tervo, Maalaisliiton Antti Junes ja Juho Niukkanen, Kokoomuksen Oskari Lehtonen, sekä Edistyspuolueen Aimo Kaarlo Cajander.
Eduskunnasta putosivat mm. Maalaisliiton Kaarle Ellilä, IKL:n Yrjö Kivenoja, Edistyspuolueen Aleksanteri Fränti, sekä Hilda Herrala. Eduskunnan jättivät mm. SDP:n Matti Paasivuori, Kokoomuksen Taave Junnila ja Paavo Virkkunen, RKP:n Axel Palmgren, sekä Edistyspuolueen Eljas Erkko ja Eero Rydman. Myös pitkäaikaisimmaksi kansanedustajaksi noussut Kyösti Kallio jätti eduskunnan seuraavana vuonna siirryttyään tasavallan presidentiksi.
Parlamentarismista poiketen istunut Kivimäen hallitus ei jättänyt paikkaansa täytettäväksi vaalien jälkeen.
!rowspan=2 style="background:#e3e3e3" colspan=2|puolue
!rowspan=2 style="background:#e3e3e3" colspan=2|edustajat
!style="background:#e3e3e3" colspan=4|äänet
!style="background:#e3e3e3" colspan=2|
!style="background:#e3e3e3" colspan=2|
Air New Zealand
Air New Zealand on uusiseelantilainen lentoyhtiö. Sen solmukohta on Aucklandin lentoasema. Aucklandissa sijaitsee myös yhtiön päämaja. Air New Zealandilla on kohteita Oseaniassa, Aasiassa, Pohjois-Amerikassa ja Euroopassa. Air New Zealand on Star Alliancen jäsen.
Yhtiön laivastoon kuului elokuussa 2017 103 konetta joiden keski-ikä oli 7.1 vuotta. Yhtiöllä on 30 konetta tilauksessa.
Tilauksessa olevat koneet:
Hiihdon maailmanmestaruuskilpailut 1984
Vuonna 1984 järjestettiin MM-kilpailut Rovaniemellä yhdistetyn joukkuekilpailussa ja Engelbergissä mäkihypyn joukkuekilpailussa, jotka eivät olleet Sarajevon olympialaisten ohjelmassa.
Kilpailu hypättiin Sveitsin Engelbergissä 26. helmikuuta.
Kilpailu käytiin Suomessa, Rovaniemellä 17. - 18. maaliskuuta.
Dazed and Confused
Dazed and Confused on rockyhtye Led Zeppelinin vuonna 1969 levyttämä kappale, jonka katsotaan perustuvan folkmuusikko Jake Holmesin samannimiseen sävellykseen vuodelta 1967.
Jimmy Pagen soittaessa The Yardbirdsissä yhtye esitti kappaletta nimellä "I'm Confused". Led Zeppelinin keikoilla kappale sisälsi runsaasti improvisointia, ja sen kesto venyi jopa 30 minuutin mittaiseksi.
Juuri tässä kappaleessa Pagen erityispiirre, kitaran soittaminen jousisoittimen jousella, pääsi oikeuksiinsa.
Vuonna 2010 Jake Holmes haastoi Led Zeppelinin oikeuteen kappaleen plagioinnista.
Werner Ekman
Werner Nicolai Ekman (15. toukokuuta 1893 Rantasalmi – 3. lokakuuta 1968 Seinäjoki) oli suomalainen ampuja ja olympiamitalisti.
Eduskuntavaalit 1933
Suomen 15. eduskuntavaalit järjestettiin 1.–3. heinäkuuta 1933.
Eduskuntavaalit rauhoittivat Suomen sisäpoliittista tilannetta vuosikymmenen alun kuohunnan jälkeen. Lapuan liike oli lakkautettu vuonna 1932 ensin sisäministeriön ja sitten oikeuden päätöksellä, mutta sen seuraajaksi perustettiin saman vuoden aikana Isänmaallinen kansanliike (IKL), joka lähti eduskuntavaaleihin vaaliliitossa kokoomuksen kanssa.
Vaalivoittajia olivat sosialidemokraatit, jotka saivat 12 lisäpaikkaa. Sen sijaan porvaripuolueet menestyivät varsin kehnosti. Kokoomuksen ja IKL:n vaaliliitto sai kymmenen eduskuntapaikkaa vähemmän kuin kokoomus oli saanut yksinään vuoden 1930 vaaleissa. IKL:n järjestyessä heti vaalien jälkeen omaksi 14 hengen eduskuntaryhmäkseen kokoomus menetti tosiasiassa peräti 24 paikkaa. IKL vei ääniä ilmeisesti myös maalaisliitolta, joka koki kuuden paikan tappion. Porvaripuolueiden piirissä vaalitappion jälkipyykki johti siihen, että kokoomus teki uuden puheenjohtajansa valtioneuvos J. K. Paasikiven johdolla pesäeron äärioikeistoon ja maalaisliitto alkoi entistä selkeämmin asemoida itseään poliittiseen keskustaan. IKL oli seuraavien runsaan kymmenen vuoden ajan eduskunnassa alituisessa käsirysyssä muiden puolueiden kanssa, kunnes se lakkautettiin syyskuussa 1944 Moskovan välirauhansopimuksen tulkinnan nojalla.
Eduskuntavaalien tulos osoitti, että suomalainen demokratia oli selviytynyt – vaikkakin horjuen – sitä koetelleesta kriisistä. Oikeistoradikalismin nousu taittui, mikä oli Euroopan oloissa harvinaista. Ensimmäisen maailmansodan jälkeen syntyneistä eurooppalaisista valtioista vain Suomi, Irlanti ja Tšekkoslovakia sekä muodollisesti Unkari säilyivät demokratioina samalla kun muut nuoret valtiot joutuivat toinen toisensa jälkeen eriasteisten totalitaaristen hallitusten valtaan.
Uusia kansanedustajia olivat muun muassa SDP:n Gunnar Andersson, Alpo Lumme, Onni Peltonen, Edvard Pesonen ja Arvi Turkka, maalaisliiton Väinö Kaasalainen, kokoomuksen Toivo Horelli, K. F. Lehtonen ja Edwin Linkomies, RKP:n Johan Otto Söderhjelm ja Ebba Östenson, IKL:n Reino Ala-Kulju, Vilho Annala, Iisakki Nikkola, Leonard Pietari Tapaninen ja Veikko Wainio, pienviljelijöiden Eino Rytinki, sekä kansanpuolueen Yrjö Hautala.
Eduskunnan jättivät muun muassa kokoomuksen Edvard Kilpeläinen, Väinö Malmivaara, Niilo Solja ja Antti Tulenheimo, sekä edistyksen Kaarlo Juho Ståhlberg. Eduskuntaan palasivat niin ikään SDP:n Hilda Herrala ja Heikki Kääriäinen, maalaisliiton Tilda Löthman-Koponen ja Toivo Ikonen, RKP:n Rafael Colliander sekä IKL:n Kaarlo Kares. Eduskunnasta putosivat muun muassa SDP:n Kalle Hakala ja Miina Sillanpää, maalaisliiton Antti Junes, Erkki Pullinen ja August Raatikainen, sekä kokoomuksen Emanuel Kolkki.
Parlamentarismista poiketen istunut Kivimäen hallitus ei jättänyt paikkaansa täytettäväksi vaalien jälkeen.
!rowspan=2 style="background:#e3e3e3" colspan=2|puolue
!rowspan=2 style="background:#e3e3e3" colspan=2|edustajat
!style="background:#e3e3e3" colspan=4|äänet
!style="background:#e3e3e3" colspan=2|
!style="background:#e3e3e3" colspan=2|